< Adatbázis-kezelés

MySQL

Szerző: Sallai András

Copyright © 2015, Sallai András

Licenc: CC BY-SA 4.0

Web: https://szit.hu

Bevezetés

A MySQL parancssoros eléréséről lesz szó ezen a lapon. A MySQL egy hálózati adatbázis-kezelő rendszer, amely elérhető a mysql nevű paranccsal is. Mi most erre koncentrálunk. A MySQL egyéb használatáról a következő helyeken olvashatunk:

MySQL adatbázis-kezelés

Adatbázis-szerver

Beszerzés

A mysql parancs az MySQL szerver telepítésével fel kerül szerver mellé. Ha valaki valamilyen LAMP szervert használ, a telepítés ott is megtörténik.

A szerver telepítése Debian alapú rendszeren:

# apt-get install mysql-server

Kapcsolódás

A MySQL szerverhez azonosítás után lehet kapcsolódni. Mindig van egy rendszergazda felhasználó, amivel felvehető a többi felhasználó, és jogokat adhatunk az adatbázisokhoz. A LAMP szerverek telepítése után a root felhasználónak általában nincs jelszava, a Linuxra telepített szerverek esetén általában a telepítéskor kér egy root felhasználó jelszót is.

$ mysql -u root -p

A -u kapcsoló után megadhatjuk milyen felhasználóval szeretnénk kapcsolódni. A -p kapcsoló arra utasítja a klienst, hogy kérje be tőlünk a jelszót is, amit majd továbbít a szervernek az azonosításhoz.

Használat

Kapcsolódás után a szerver információkat ír magáról, majd egy várakozási sort ír ki, ahol várja a parancsokat.

$ mysql -u root -p
Enter password:
Welcome to the MySQL monitor. Commands end with ; or \g.
Your MySQL connection id is 39
Server version: 5.5.44-0ubuntu0.14.04.1 (Ubuntu)
Copyright (c) 2000, 2015, Oracle and/or its affiliates. All rights reserved.
Oracle is a registered trademark of Oracle Corporation and/or its
affiliates. Other names may be trademarks of their respective
owners.
Type 'help;' or '\h' for help. Type '\c' to clear the current input statement.
mysql>

A várakozási jel:

mysql>

Kilépni a „quit” paranccsal tudunk.

mysql> quit

A MySQL kliens saját parancsait és SQL parancsokat képes fogadni. A kliens parancsait szavakkal, és „\” jelekkel bevezetett betűkkel adhatjuk meg.

Ezek szerinte kilépni ki tudunk a fent említett módon:

mysql> quit

A másik lehetőség:

mysql> \q

Illetve van még egy parancs:

mysql> exit

Segítséget a „help” paranccsal kaphatunk:

mysql> help

Vagy:

mysql> \h

Munka adatbázisokkal

Egy adatbázishoz a „use” kliens paranccsal tudunk kapcsolódni. Előbb persze meg kell tudnunk milyen adatbázisok vannak.

Ez a következő SQL paranccsal tudjuk megtekinteni:

mysql> show databases;

Vegyük észre az SQL utasítás végén a „;” karaktert. Minden SQL utasítást „;” karakterrel zárni. A szimpla kliens parancsokat nem kell ilyen lezáró.

mysql> show databases; +--------------------+ | Database | +--------------------+ | information_schema | | comp | | mysql | | ost | | performance_schema | | phpmyadmin | | zoldZrt | +--------------------+ 7 rows in set (0.06 sec)

A „;” pontosvessző zárásnak van egy előnye is. A hosszú SQL utasításokat több sorba is írhatjuk. Lássuk az előbbi egyszerű utasítást két sorban:

mysql> show -> databases; +--------------------+ | Database | +--------------------+ | information_schema | | comp | | mysql | | ost | | performance_schema | | phpmyadmin | | zoldZrt | +--------------------+ 7 rows in set (0.06 sec)

Vegyük észre a „->” másodlagos várakozásijelet a „databases;” előtt.

Adatbázis létrehozása

Adatbázist a „create” SQL utasítással tudunk létrehozni:

mysql> create database pirosBt;

A „database” egy alparancsnak tekinthető, amellyel megmondjuk mit kell létrehozni. A „pirosBt”, esetünkben a létrehozandó adatbázis neve.

Következtetés

A kezdéshez ennyi elég. További SQL utasítást lásd a következő helyeken:

MySQL SQL DDL (Másik névtér)

MySQL SQL DCL (Másik névtér)

MySQL SQL DML (Másik névtér)